Ахах Иван Евграфович
Ахах Иван Евграфович (чăн хушамачĕ Ундрицев), — сăвăç, прозаик, критик. 1898 çулхи раштавăн 31 Кăрмăш уесĕнчи (халĕ Чăваш Енĕн Çĕмĕрле районĕ) Уйпуç Ялтăра ялĕнче çуралнă. 1920 çулхи пуш уйăхĕн 15 çав ялтах вилнĕ.

Пурнăçĕ
Юманайри пуçламăш шкулне, Хĕрлĕ Чутайри икĕ класлă шкулне, Хусанти духовлă семинарине вĕренсе пĕтернĕ. «Канаш» хаçатăн редакциĕнче литература ĕçченĕ вырăнĕнче ĕçленĕ.

Граждан вăрçи вăхăтĕнче хĕрлĕ çарăн «Чухăнсен сасси» чăваш хаçачĕнче тĕп редактор вырăнĕнче ĕçленĕ. Хаçатра вăл хăйĕн сăввисене, калавĕсене, статьисене тата рецензиĕсене пичĕтленĕ.

Ĕçĕсем
Иван Ахах «Атьăр социализмшăн çапăçма» кĕнеке тата суйласа илнĕ произведенисен авторĕ. Çавăн пекех вăл виçĕ упранса юлман драмăсен авторĕ.

Каçăсем
 Иван Ахах хайлавĕсем

Чăваш сăвăçисем
Чăваш çыравçисем